proiect

LEGE

pentru modificarea și completarea unor acte legislative

Parlamentul adoptă prezenta lege organică.

**Art.I.** – În cuprinsul Legii nr.845-XII din 3 ianuarie 1992 cu privire la antreprenoriat și întreprinderi (Monitorul Parlamentului Republicii Moldova, 1994, nr.2, art.33), cu modificările ulterioare, cuvintele „Monitorul Oficial al Republicii Moldova” se substituie cu cuvintele „Buletinul electronic al Camerei Înregistrării de Stat”.

**Art.II.** – Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediție specială din 8 februarie 2007), cu modificările ulterioare, se modifică și se completează după cum urmează:

1. Articolul 12 se completează cu punctele 16)-18) cu următorul cuprins:

„16) *Plăți la lichidare* – plățile în formă monetară și/sau nemonetară, transmise asociaților/acționarilor/membrilor la repartizarea activelor persoanei juridice, reprezentanței permanente și formei organizatorice cu statut de persoană fizică lichidate (dizolvate), după satisfacerea pretențiilor creditorilor;

17) *declarație prealabilă cu privire la impozitul pe venit* – declarație cu privire la impozitul pe venit sau altă dare de seamă fiscală cu privire la impozitul pe venit prevăzută de legislație pentru anumiți contribuabili, prezentată pînă la repartizarea activelor de către persoana juridică, reprezentanța permanentă și formele organizatorice cu statut de persoană fizică în proces de lichidare;

18) *declarație finală cu privire la impozitul pe venit* – declarație cu privire la impozitul pe venit altă dare de seamă fiscală cu privire la impozitul pe venit prevăzută de legislație pentru anumiți contribuabili, prezentată după repartizarea activelor de către persoana juridică, reprezentanța permanentă și formele organizatorice cu statut de persoană fizică în proces de lichidare;”

1. La articolul 121, alineatul (3) va avea următorul cuprins:

„(3) Pentru persoana juridică, reprezentanța permanentă și formele organizatorice cu statut de persoană fizică, care au adoptat decizia de lichidare pe parcursul anului calendaristic, perioada fiscală se considera:

a) perioada de la începutul anului calendaristic pînă la data întocmirii bilanțului provizoriu de lichidare – conform situației la data prezentării declarației prealabile cu privire la impozitul pe venit;

b) perioada de la începutul anului calendaristic pînă la data întocmirii bilanțului definitiv de lichidare – conform situației la data prezentării declarației finale cu privire la impozitul pe venit.”

1. Articolul 24 se completează cu alineatul (21) cu următorul cuprins:

„(21) Se permite deducerea cheltuielilor suportate de persoana juridică, reprezentanța permanentă și formele organizatorice cu statut de persoană fizică în legătură cu lichidarea sa, cu excepția cheltuielilor/pierderilor ce țin de reevaluarea activelor, casarea activelor care nu pot fi lichidate, precum și casarea creanțelor care nu pot fi recuperate.”

1. La articolul 541/1, alineatul (3) cuvintele „de la începutul anului calendaristic și pînă la data radierii agentului economic din Registrul de stat” se substituie cu cuvintele „stabilită conform art.121 alin.(3)”.
2. La articolul 83, alineatul (6) va avea următorul cuprins:

„(6) Organul care a efectuat înregistrarea de stat a persoanei juridice, reprezentanței permanente, formelor organizatorice cu statut de persoană fizică este obligat, în termen de 10 de zile de la data înregistrării dizolvării acestora, să informeze despre acest fapt organul teritorial al Serviciului Fiscal de Stat.”

1. La articolul 90:

alineatul unic devine alineatul (1);

se introduc alineatele (2) şi (3) cu următorul cuprins:

„(2) În cazul plăților de lichidare, impozitul pe venit se reține din diferența dintre suma îndreptata spre achitare și valoarea nominală a cotei de participare în capitalul social al contribuabilului aflat în proces de lichidare.

(3) Daca plățile de lichidare urmează a fi efectuate în forma nemonetara, și contribuabilul nu dispune de surse suficiente pentru reținerea și achitarea impozitului pe venit din plățile de lichidare, suma impozitului se achită direct la buget de către beneficiarul plaților de lichidare.”

1. Articolul 113:

alineatul (2) se completează cu litera d) cu următorul cuprins:

„d) contribuabilul în proces de lichidare nu a depus cererea privind anularea statutului de plătitor de T.V.A în legătură cu lichidarea sa pînă la începerea controlului fiscal;”

după alineatul alineatul (3), se completează cu alineatul (31) cu următorul cuprins:

„(31) Suma T.V.A. restabilita de la decontările cu bugetul, pentru care nu poate fi primită restituirea T.V.A., urmează a fi atribuită la cheltuieli și dedusă în conformitate cu titlul II.”

se completează cu alineatul (6) cu următorul cuprins:

„(6) În cazul lichidării (dizolvării), anularea înregistrării ca contribuabil al T.V.A. se efectuează în baza cererii depuse de contribuabilul pînă la data începerii controlului fiscal privind lichidarea contribuabilului. Dacă contribuabilul nu depune cererea respectivă pînă la data începerii controlului fiscal privind lichidarea, anularea înregistrării ca contribuabil al T.V.A. se efectuează conform art.113 alin.(2) lit.d).”

1. Titlul V, după Capitolul 4, se completează cu Capitolul 41 cu următorul cuprins:

„**Capitolul 41**

**REGIMUL FISCAL IN CAZUL LICHIDĂRII (DIZOLVĂRII) CONTRIBUABILULUI**

**Articolul 1681.** Prezentarea rapoartelor fiscale în legătura cu lichidarea contribuabilului

(1) Persoană juridică, reprezentanța permanentă și forma organizatorică cu statut de persoană fizică, care se află în proces de lichidare (dizolvare), sînt obligate să prezinte organului fiscal declarația prealabila cu privire la impozitul pe venit pentru perioada fiscală stabilită de art.121 alin.(3) lit.a), în termen de cel mult 5 luni de la data înregistrării dizolvării.

(2) Persoană juridică, reprezentanța permanentă și forma organizatorică cu statut de persoană fizică, care se află în proces de lichidare (dizolvare), sînt obligate să prezinte organului fiscal declarația finală cu privire la impozitul pe venit pentru perioada fiscală stabilită de art.121 alin.(3) lit.b), în termen de cel mult 30 zile calendaristice de la data întocmirii bilanțului definitiv de lichidare.

(3) Persoană juridică, reprezentanța permanentă și forma organizatorică cu statut de persoană fizică, care se află în proces de lichidare (dizolvare), sînt obligate să prezinte organului fiscal toate dările de seamă fiscale cel tîrziu la data prezentării declarației finale cu privire la impozitul pe venit.

(4) Daca procesul de lichidare durează peste perioada anului fiscal, persoană juridică, reprezentanța permanentă, forma organizatorică cu statut de persoană fizică, care se află în proces de lichidare (dizolvare), sînt obligate să prezinte declarația anuală cu privire la impozitul pe venit conform art.83.

(5) Dacă în procesul de lichidare contribuabilul prezintă două și mai multe declarații cu privire la impozitul pe venit pe parcursul aceluiași an fiscal, ultima declarație va conține datele cumulative de la începutul anului fiscal și pînă la data expirării perioadei fiscale. În acest caz, ultima declarație cu privire la impozitul pe venit va substitui declarațiile anterioare pentru perioadele fiscale din acest an.

(6) În cazul stabilit de alin.(5) majorarea de întîrziere (penalitatea) stabilită de art.228 nu se aplică, dacă suma impozitului pe venit calculată în baza ultimei declarații va fi mai mare decât suma impozitului calculată în prima declarație, prezentată pe parcursul aceluiași an fiscal.

(7) Termenul de plată a obligațiilor fiscale, calculate în baza declarației cu privire la impozitul pe venit prezentate conform alin.(1) sau (2), nu va depăși data prezentării declarației în cauză.

(8) Dacă în rezultatul controlului fiscal se constată lipsa datoriilor față de creditori și buget, și lipsa activelor pasibile repartizării, declarația prealabilă privind impozitul pe venit se consideră a fi finală. În acest caz, contribuabilul nu depune declarație conform alin.(2).

**Articolul 1682.** Controlul fiscal în legătura cu lichidarea contribuabilului

(1) Serviciul Fiscal de Stat efectuează controlul fiscal în legătura cu lichidarea contribuabilului în baza criteriilor de risc, în termen de cel mult 20 zile calendaristice de la data prezentării declarației prealabile cu privire la impozitul pe venit.

(2) În cazul în care controlul fiscal nu este efectuat în termenul stabilit de alin.(1) se consideră că obligațiile fiscale înregistrate în contul unic al contribuabilului la data următoare expirării termenului stabilit de alin.(1) sînt recunoscute și acceptate.

(3) Dacă contribuabilul dispune de active pasibile repartizării între asociați/acționari/membri, Serviciul Fiscal de Stat efectuează controlul fiscal cameral în legătura cu lichidarea contribuabilului, în termen de cel mult 20 zile calendaristice de la data prezentării declarației finale cu privire la impozitul pe venit.

(4) În cadrul controalelor fiscale în legătură cu lichidarea, verificarea onorării obligațiilor fiscale ale contribuabilului față de buget se efectuează de către Serviciul Fiscal de Stat prin recepționarea informațiilor în cauză de la autoritățile competente potrivit principiului ghișeului unic. Organele vamale, Casa Națională de Asigurări Sociale, Compania Națională de Asigurări în Medicală și alte autorități sînt obligate să prezinte Serviciului Fiscal de Stat informația privind obligațiile fiscale ale contribuabilului față de buget în termen de cel mult 3 zile lucrătoare de la data solicitării.

(5) În termen de cel mult 5 zile lucrătoare de la data controlului efectuat conform alin.(1) și (3), și de la onorarea de către contribuabil a tuturor obligațiilor fiscale față de bugetul public, Serviciul Fiscal de Stat prezintă informația cu privire la lipsa restanțelor contribuabilului față de buget către organul care a efectuat înregistrarea de stat a contribuabilului.

**Articolul 1683.** Onorarea obligațiilor fiscale în cazul lichidării

(1) Responsabilitatea onorării obligațiile fiscale a contribuabilului revine:

a) lichidatorului – în cazul persoanei juridice sau reprezentanței permanente în proces de lichidare;

b) persoanei fizice respective – în cazul formei organizatorice cu statut de persoană fizică în proces de lichidare.

(2) În cazul persoanei juridice sau reprezentanței permanente aflate în proces de lichidare, daca mijloacele obținute din lichidarea activelor sînt insuficiente pentru onorarea obligațiilor fiscale, asociații/acționarii/membri și/sau lichidatorul persoanei juridice sau reprezentanței permanente sînt în drept să achite obligațiile restante.

(3) În cazul formei organizatorice cu statut de persoană fizică aflate în proces de lichidare, daca mijloacele obținute din lichidarea activelor sînt insuficiente pentru onorarea obligațiilor fiscale, obligațiile restante se achită de persoana fizică respectivă în limita răspunderii patrimoniale stabilite de legislație.

(4) Achitarea datoriilor fata de buget de către contribuabilul aflat în proces de lichidare se efectuează în ordinea de executare a creanțelor stabilită de art.36 din Legea nr.845-XII din 3 ianuarie 1992 cu privire la antreprenoriat și întreprinderi.

(5) Suma supraplății, apăruta ca rezultat a achitării de către contribuabil a obligațiilor fiscale, urmează a fi îndreptata la stingerea obligațiilor fiscale prin compensare conform art.175. Daca contribuabilul nu are restante față de buget, suma supraplății se restituie contribuabilului conform art.176 în termen de cel mult 20 de zile calendaristice din momentul solicitării de către contribuabil.”

**Art.III.** – Codul civil al Republicii Moldova nr.1107-XV din 6 iunie 2002 (Monitorul Oficial al Republicii Moldova, 2002, nr.82–86, art.661), cu modificările ulterioare, se modifică după cum urmează:

1. La articolul 76, în partea introductivă a alineatului (1), textul „2 luni” se substituie cu textul „ termenului de o lună”.
2. La articolul 82 alineatul (1), textul „2 luni” se substituie cu textul „ termenului de o lună”.
3. La articolul 91, cuvintele „în “Monitorul Oficial al Republicii Moldova” și” se exclud.

**Art.IV.** – Legea contabilității nr.113-XVI din 27 aprilie 2007 (Monitorul Oficial al Republicii Moldova, 2007, nr.90–93, art.399), cu modificările ulterioare, se modifică și se completează după cum urmează:

1. Articolul 13 alineatul (1) se completează cu litera e) cu următorul cuprins:

„e) lichidatorul – în procesul de lichidare a contribuabilului.”

1. La articolul 35:

alineatul (1), cuvîntul „lichidate” se substituie cu cuvintele „care se lichidează pe parcursul anului fiscal”, iar după cuvîntul „ data” se completează cu cuvintele „care precede data”.

1. Articolul 36 alineatul (1) se completează cu litera g) cu următorul cuprins:

„g) lichidatorul – în procesul de lichidare a contribuabilului”.

**Art.V.** – Legea nr.220-XVI din 19 octombrie 2007 privind înregistrarea de stat a persoanelor juridice și a întreprinzătorilor individuali (Monitorul Oficial al Republicii Moldova, 2007, nr. 184–187, art. 711), cu modificările ulterioare, se modifică și se completează după cum urmează:

1. În cuprinsul legii, cuvintele „Monitorul Oficial al Republicii Moldova” se substituie cu cuvintele „Buletinul electronic al Camerei Înregistrării de Stat”.

2. Articolul 37 se completează cu alineatul (6) cu următorul cuprins:

„(6) Verificarea lipsei datoriilor la bugetul public național în cazurile stabilite de prezenta lege se efectuează de Camera Înregistrării de Stat în temeiul datelor din sistemul informațional automatizat al Inspectoratului Fiscal Principal de Stat ,,Contul curent al contribuabilului.”

**PREŞEDINTELE PARLAMENTULUI Andrian CANDU**